คือผมน่าจะเป็นโรคผนังหุ้มอวัยวะเพศตีบอะครับ คือไม่สามารถรูดอวัยวะเพศลงมาได้เลยแล้วพึ่งมารู้ตอนอายุ19 เพราะไม่เคยรู้เลยว่าต้องรูดมาทำความสะอาดข้างในถ้ารู้ว่าตีบตั้งแต่เด็กน่าจะขริบไปนานแล้ว จะเป็นอันตรายไหมครับเพราะข้างในขี้เปียกน่าจะเยอะไม่ได้ทำความสะอาดเลยตั้งแต่เล็ก
สวัสดีค่ะ ภาวะหนังหุ้มปลายองคชาตตีบ คือภาวะที่ผิวหนังบริเวณปลายองคชาตหดตัวจนไม่สามารถดึงให้เปิดขึ้นได้ดังปกติ ซึ่งอาจไม่จำเป็นต้องเข้ารับการรักษาหากความผิดปกติดังกล่าวไม่ส่งผลกระทบต่อร่างกายหรือรบกวนการใช้ชีวิตประจำวันแต่อย่างไรก็ตามภาวะนี้อาจทำให้ทำความสะอาดอวัยวะเพศได้ยาก ส่งผลให้เกิดมีขี้เปียกสะสมทำให้มีการติดเชื้อและอักเสบบริเวณอวัยวะเพศได้ง่ายทำให้มีอาการบวมแดงและรู้สึกเจ็บปวด ปัสสาวะไม่ออกหรือปัสสาวะลำบาก รู้สึกเจ็บปวดขณะปัสสาวะ รู้สึกเจ็บปวดเมื่อองคชาตแข็งตัว เป็นต้นการดูแลตัวเองเบื้องต้น ดูแลสุขอนามัยบริเวณอวัยวะเพศ ควรทำความสะอาดด้วยน้ำอุ่นทุกวันในระหว่างอาบน้ำ รวมทั้งดึงหนังหุ้มปลายองคชาตให้เปิดออกอย่างช้า ๆ และล้างทำความสะอาดผิวหนังข้างใต้ มื่อทำความสะอาดเรียบร้อยแล้วควรเช็ดให้แห้งทุกครั้ง นอกจากนั้น ควรหลีกเลี่ยงการใช้สบู่ที่มีน้ำหอมหรือมีส่วนผสมของสารเคมี เพื่อป้องกันการระคายเคืองหากมีการอักเสบหรือติดเชื้อบ่อยๆ อาจมีข้อบ่งชี้ให้ทำการขลิบหนังหุ้มปลายอวัยวะเพศ ควรปรึกษาแพทย์ใกล้บ้านก่อนเข้ารับการขลิบค่ะ